**TAURAGĖS LOPŠELIO-DARŽELIO ,,KODĖLČIUS“ DIREKTORĖS**

**LINOS KYMANTIENĖS 2017 METŲ VEIKLOS ATASKAITA**

1. **Lopšelio-darželio pristatymas.**
	1. **Pavadinimas, adresas, kontaktai:**

Tauragės lopšelis-darželis ,,Kodėlčius“, Moksleivių alėja 12, LT-72288 Tauragė.

Telefono Nr. (8 446) 57 710, (8 446) 56 175, +370 686 70396.

El.pašto adresas: darzeliskodelcius@gmail.com

Interneto svetainė: [www.kodelciusld.lt](http://www.kodelciusld.lt)

* 1. **Lopšelio-darželio kontekstas.**

Tauragės lopšelis-darželis ,,Kodėlčius“ – savivaldybės biudžetinė įstaiga, kurios tikslas teikti kokybišką ir atitinkantį vaiko poreikius ikimokyklinį ir priešmokyklinį ugdymą. Lopšelyje-darželyje ,,Kodėlčius“ veikia 12 grupių: 2 - ankstyvojo (lopšelio), 7 – ikimokyklinio ir 3 - priešmokyklinio ugdymo grupės. Vienuolikos grupių darbo laiko trukmė 10,5 val., vienos – 12 val. (pailgintos dienos). Pastarųjų kelerių metų duomenys rodo, kad įstaigos socialinis kontekstas yra stabilus, t.y. kinta labai nežymiai. Daugumos lopšelį-darželį lankančių vaikų socialinė padėtis yra gera, beveik visos šeimos geba tenkinti esminius vaikų poreikius. Remiantis įstaigos 2017 m. rugsėjo mėn. duomenų analize, daugiavaikių šeimų yra 29, turinčių tik vieną iš tėvų – 5, gaunančių socialines pašalpas – 8, socialinės rizikos šeimos – 3, globojamų vaikų – 1, gaunančių nemokamą maitinimą – 3. Maitinimo mokesčio lengvata taikoma 43 vaikams (tai sudaro 15 % visų vaikų). Iš jų 50 % mokesčio lengvata taikoma 41 vaikui, 30 % lengvata - 2 vaikams (vidutiniai specialieji ugdymosi poreikiai). Lopšelyje-darželyje 43 vaikai turi kalbos ir komunikacijos sutrikimų, su jais dirba logopedas. Vaikų lankomumo vidurkis 2017 m. - 67%, t.y. 1% didesnis nei 2016 m. Sergamumas kaip ir 2016 m. – sudaro 14 %.

* 1. **Lopšelio-darželio vadovas.**

Nuo 2009 m. rugsėjo 1 d. įstaigai vadovauja direktorė Lina Kymantienė, edukologijos magistrė, turinti II vadybinę kategoriją.

* 1. **Vaikų skaičius 2017 m. gruodžio 31 d. duomenimis – 284.**

|  |  |  |
| --- | --- | --- |
| Ankstyvojo ugdymo grupių vaikų skaičius | Ikimokyklinio ugdymo grupių vaikų skaičius | Priešmokyklinio ugdymo grupių vaikų skaičius |
| 40 | 174 | 70 |

* 1. **Personalas.**

Tauragės rajono savivaldybės tarybos patvirtintas didžiausias leistinas etatų skaičius lopšelyje-darželyje ,,Kodėlčius“ – 44, 4, iš jų pedagoginių darbuotojų – 24,7, aptarnaujančio personalo – 19,7. Įstaigoje dirba 50 darbuotojų, iš jų - 2 yra vaiko auginimo atostogose. Administracijos darbuotojai – 5 ( direktorius, direktoriaus pavaduotojas ugdymui, direktoriaus pavaduotojas ūkio reikalams, sekretorė, vyr.buhalterė). Pagalbos mokiniui specialistai – 3 (logopedas, socialinis pedagogas, psichologas).

Pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymo nuostatas buvo parengtas ir patvirtintas Tauragės lopšelio-darželio ,,Kodėlčius“ darbuotojų pareigybių sąrašas (direkt. įsak. Nr.V-14, 2017-02-28), atnaujinti visų darbuotojų pareigybių aprašymai, parengta ,,Tauragės lopšelio-darželio ,,Kodėlčius“ darbo apmokėjimo sistema“ (direkt. įsak. Nr.V-74, 2017-08-21). Vykdant naujojo darbo kodekso nuostatas parengtas ,,Tauragės lopšelio-darželio ,,Kodėlčius“ lygių galimybių politikos ir vykdymo priežiūros priemonių tvarkos aprašas“ (direkt. įsak.Nr. V-101, 2017-10-23).

**Mokytojų kvalifikacija**

|  |  |  |  |  |
| --- | --- | --- | --- | --- |
| Neatestuoti | Mokytojo kvalifikacinė kategorija | Vyr.mokytojo kvalifikacinė kategorija | Mokytojo metodininko kvalifikacinė kategorija | Psichologo ketvirta kategorija |
| 2 | 4 | 15 | 4 | 1 |

* 1. **Naudojamos patalpos (kv.m.)**

|  |  |
| --- | --- |
| Visas naudojamas plotas  | 1737 |
| Grupių patalpų plotas  | 1242 |
| Atskirų miegamųjų plotas  | 136 |
| Aktų salės plotas | 68 |
| Administracijos ir aptarnaujančio personalo kabinetų plotas | 291 |

* 1. **Asignavimų naudojimas 2017 m.**
		1. **Savivaldybės biudžeto lėšos:**

|  |  |
| --- | --- |
|  |  |
|  |  |  |
| **Išlaidų rūšis** | **Gauti ir panaudoti asignavimai** |
|
| Darbo užmokestis ir socialinis draudimas |   | 172872,00 |
| Komunalinės paslaugos  |   | 22049,29 |
| Ryšių paslaugos | 959,00 |
| Mityba | 4849,00 |
| Medikamentai ir darbuotojų sveikatos tikrinimas |   | 544,00 |
| Apranga ir patalynė |   | 967,00 |
| Kvalifikacijos kėlimas |   | 691,00 |
| Paprastas remontas ir eksploatavimas |   | 5000,00 |
| Atsargų įsigijimas (prekės) |   | 2939,00 |
| Socialinės išmokos |   | 100,00 |
| Kitų paslaugų įsigijimas |   | 3574,00 |
| **Iš viso:** | **214544,29** |
|  |  |  |
| * + 1. **Mokinio krepšelio lėšos:**
 |  |
|  |  |  |
| **Išlaidų rūšis** | **Gauti ir panaudoti asignavimai** |
|
|
| Darbo užmokestis ir socialinis draudimas |   | 231269,00 |
| Komandiruotės |   | 28,00 |
| Kvalifikacijos kėlimas |   | 814,00 |
| Ugdymo priemonės ir žaislai |   | 11924,00 |
| IKT diegimas ir naudojimas |   | 1362,22 |
| Mokinių pažintinė veikla |   | 658,78 |
| Ilgalaikio turto įsigijimas |   | 4000,00 |
| **Iš viso:** | **250056,00** |
| * + 1. **Projektai**
 |  |  |
|  |  |  |
| **Išlaidų rūšis** | **Gauti ir panaudoti asignavimai** |
| Kitų paslaugų ir prekių įsigijimas |   | 2400,00 |
| **Iš viso:** | **2400,00** |

|  |
| --- |
| * + 1. **Specialiųjų programų lėšos (tėvų įnašai)**
 |
|  |

|  |  |
| --- | --- |
|  |  |
|  |  |  |
| **Išlaidų rūšis** | **Gauti ir panaudoti asignavimai** |
|
| Mityba | 78354,00 |
| Prekės (ugdymo ir ūkinės ) |   | 11664,97 |
| Autobusų nuoma |   | 350,00 |
| Paprastas remontas ir eksploatavimas |   | 6205,00 |
| Kitų paslaugų įsigijimas |   | 1898,00 |
| Ilgalaikio turto įsigijimas |   | 1406,00 |
| **Iš viso:** | **99877,97** |
|  |  |  |
| **1.7.5. Specialiųjų programų lėšos (nuoma)** |  |
|  |  |  |
| **Išlaidų rūšis** | **Gauti ir panaudoti asignavimai** |
|
|
| Prekės (ugdymo ir ūkinės) |   | 222,03 |
| **Iš viso:** | **222,03** |
|  |  |  |
| **1.7.6. Perduotos lėšos iš VB (kitos dotacijos ir lėšos)** |  |
|  |  |  |
| **Išlaidų rūšis** | **Gauti ir panaudoti asignavimai** |
|
|
| Darbo užmokestis ir socialinis draudimas |   | 13823,00 |
| **Iš viso:** | **13823,00** |
|  |  |  |
| **1.7.7. Parama 2%** |  |
|  |  |  |
| **Išlaidų rūšis** | **Gauti asignavimai** |
| Kitų paslaugų ir prekių įsigijimas |   | 2714,11 |
| **Iš viso:** | **2714,11** |

* 1. **Lopšelio-darželio savivalda.**

 Lopšelio-darželio taryba – aukščiausia savivaldos institucija, renkama trejiems metams, sudaryta iš 9 narių. Jai vadovauja pirmininkė Milana Beišienė, priešmokyklinės grupės pedagogė. Ši taryba 2017 m. sprendė įstaigai aktualius klausimus. Nuolat veikianti mokyklos savivaldos institucija – Mokytojų taryba, Metodinė grupė. 2017 m. atnaujinta Tėvų taryba, kurios pirmininku išrinktas Žygimantas Zaleckas. Lopšelyje-darželyje aktyviai veikia ir grupių tėvų komitetai. Atsižvelgiant į LR Darbo kodekso 169 straipsnio nuostatas, 2017 m. pabaigoje slaptu balsavimu tiesioginiuose rinkimuose išrinkta Darbo taryba iš 3 narių. Jos sudėtis: pirmininkė Stanislava Blažytė (auklėtoja), sekretorė Jūratė Markšaitienė (logopedė), narė Neringa Norkienė (auklėtojos padėjėja).

1. **Lopšelio-darželio vadovo veikla, įgyvendinant įstaigos strategiją.**

Lopšelis-darželis įgyvendina 2016-2018 m. strateginį planą, kuriam pritarė Tauragės rajono savivaldybės administracijos Švietimo skyriaus vedėjas 2016 m. kovo 23 d. įsakymu Nr.101-8 ,,Dėl pritarimo Tauragės lopšelio-darželio ,,Kodėlčius“ strateginiam planui 2016-2018 m.“. Strateginiam planui įgyvendinti rengiami metiniai planai, juose detalizuojamas strateginių tikslų įgyvendinimas. Numatyti veiklos tikslai (pagal tarpinį įsivertinimą) įgyvendinti 70 %.

1. **Lopšelio-darželio vadovo vaidmuo įgyvendinant metinį veiklos planą.**

2017 m. veiklos tikslas – sudaryti palankias sąlygas atviros, kūrybingos ir atsakingos asmenybės ugdymui. Mano, kaip vadovo, prioritetai:

* Aukšta specialistų kvalifikacija
* Kokybiškas programos įgyvendinimas
* Geros ugdymosi sąlygos
* Įstaigos atvirumas tėvams ir bendruomenei

Kaip pavyko realizuoti šiuos prioritetus rodo 2017 m. uždavinių įgyvendinimo rezultatai.

**Tikslo įgyvendinimas pagal prognozuotus laukiamus rezultatus**

**1 uždavinys – užtikrinti sėkmingą, kokybišką įstaigos veiklos ir ugdymo proceso organizavimą bei rezultatyvumą.**

|  |  |  |  |
| --- | --- | --- | --- |
| **Veiklos pavadinimas** | **Proceso vertinimo kriterijus**  | **Planuota reikš****mė** | **Įstaigos pasiektas realus rezultatas** |
| * 1. Vaikų pažinimo ir saviraiškos poreikių tenkinimas kasdieninėje veikloje, siekiant kiekvieno vaiko pažangos.
 | Vaikų daroma pažanga įvairiais amžiaus tarpsniais (procentas, padariusių pažangą) | 90 % | Įstaigoje vaiko pažangos vertinimas atliekamas 2 kartus per metus pagal Ikimokyklinio amžiaus vaikų pasiekimų aprašą. Tėvai vertinimą stebi e-dienyne ,,Mūsų darželis“. 6,4 proc. vaikams ugdymo procese išryškėja ženklai, įspėjantys apie poreikį pritaikyti ugdymo procesą. 1 vaikui taikyta individuali programa. Pagal pasiekimų vertinimo analizę beveik 96 proc. vaikų padarė pažangą. |
| * 1. Ugdymo proceso priežiūra ir vertinimas, įsivertinimas.
 | Kasdieninės veiklos, renginių stebėjimas, vertinimas (skaičius) | 15 | 2017 m. buvo vykdoma aktyvi ugdymo proceso priežiūra. Stebėta ir įvertinta 11 atvirų veiklų. Atlikta visų pedagoginių darbuotojų veiklos ir kvalifikacijos savianalizė. Įvertinti ir tvirtinti 3-jų grupių priešmokyklinio ugdymo metiniai planai. Vertinta ugdymo aplinkos, priemonių atitiktis vaikų amžiui, poreikiams ir interesams. |
| * 1. Darbuotojų kvalifikacijos kėlimas.
 | Kvalifikacijos tobulinimo renginiai (dienų skaičius) | 140 | 2017 m. taikytas lankstesnis pedagogų mokymosi modelis – įgyti profesines ir bendrąsias kompetencijas nuotoliniu būdu. Pedagogai išklausė 1140 val. seminarų, t.y. 190 dienų iš jų nuotoliniu būdu – 835 val., t.y. 139 dienos, nekontaktinių valandų metu. Atliktos apklausos rezultatai parodė, jog 76 % pedagogų vertina šį mokymosi modelį labai gerai ir 24 % - gerai.  |
| * 1. Renginių, pramogų, švenčių organizavimas.
 | Sporto-sveikatingumo renginiai (skaičius) | 5 | Įstaigoje vyko (arba dalyvauta) 12 įvairių sporto ir sveikatingumo renginių: projektas ,,Švarios rankos – sveikas gyvenimas“, Lietuvos mažųjų žaidynės 2017 ( I ir II etapai), ,,Sveikuolių sveikuoliai“, akcija ,,Apibėk mokyklą“, projektai ,,Švarių rankų šokis“, ,,Sveikatos takeliu – 4“, ,,Futboliukas – 2017“, judėjimo savaitė, bendruomenės mankštos, pažymėta pasaulinė sveikatos diena, sėkminga buvo Šeimų sporto šventė ir kt. veiklos. |
| Tradiciniai ir netradiciniai renginiai (skaičius) | 10 | 2017 m. lopšelyje-darželyje vyko apie 15 tradicinių ir netradicinių renginių, konkursų, akcijų, viktorinų, parodų. |
| Projektinė veikla (skaičius) | 5 | Vykdyti 4 tarptautiniai projektai: StartT (Suomija), video tiltas konferencija ,,Man darželyje gera ir saugu“ (Lenkija, Lietuva), LISS (su išeivių vaikais iš Amerikos), Europos atliekų mažinimo savaitė ,,Suteik naują gyvenimą“. Kiti respublikiniai projektai: ,,Švarių rankų šokis“, pleneras ,,Sniego karalystė“, ,,Žaidimai moko“ ir kt. Sėkmingai vykdomas ir priešmokyklinių grupių socializacijos projektas ,,Gamtos takeliu keliaukime kartu“. |
| Į ugdymo procesą integruotos programos (skaičius) | 2-3 | Į ugdymo procesą integruotos ,,Robotikos valandėlės“, emocinė-psichologinė programa ,,KIMOCHIS“, „Zipio draugai“, projektas-programa ,,Žaidimai moko“. Priešmokyklinukų programą papildo ugdymo priemonė-programa ,,OPA PA“. |
| Papildomo ugdymo būreliai (skaičius) | 2-3 | Įstaigoje veikė 2 būreliai: dainavimo, šokių. Tėvai pageidauja, kad įstaigoje būtų krepšinio, anglų, dailės būreliai. |

**2 uždavinys – plėtoti ir stiprinti įstaigos, tėvų, visuomenės bendravimo ir bendradarbiavimo ryšius.**

|  |  |  |  |
| --- | --- | --- | --- |
| **Veiklos pavadinimas** | **Proceso vertinimo kriterijus**  | **Planuota reikš****mė** | **Įstaigoje pasiektas realus rezultatas** |
| 2.1. Susipažinimas su įstaigos ugdymo procesu. | Atvirų durų dienų organizavimas (skaičius). | 1 | Organizuota atvirų durų savaitė ugdytinių tėvams ,,Vaiko diena darželyje – noriu viską žinoti“ bei atvirų durų diena būsimiems savanoriams pagal Socialinės apsaugos ir darbo ministerijos skelbtą veiklos projektą ,,Atrask save“.Pravestas atviras kūno kultūros užsiėmimas Gruzijos pedagogams. |
| 2.2. Bendruomenės renginiai. | Šeimų ir įstaigos darbuotojų sporto, ekologiniai, tradiciniai renginiai: šventės, žygiai, varžybos (skaičius). | 5 | Visai lopšelio-darželio bendruomenei buvo organizuoti šie renginiai: ,,Judėjimo savaitė – bendruomenės rytinės mankštos“, medžių sodinimo akcija ,,Pasodink medelį Tauragės miškely“, Šeimų sporto šventė, kūrybinių darbų paroda ,,Sniego Senis – patriotas“, patriotinė fotosesija ,,Kelionės po Lietuvą prasideda čia...“ Šiuose renginiuose dalyvavo 65 proc. šeimų. |
| 2.3. Bendradarbiavimas su socialiniais partneriais. | Renginių organizavimas su socialiniais partneriais (skaičius) | 7 | Vyko aktyvus bendradarbiavimas su socialiniais partneriais: ,,Šaltinio“ progimnazija (savanoriška veikla), Tauragės Švč.Trejybės bažnyčia (vaikų ansamblio koncertai bažnyčioje), su Tauragės kitomis ikimokyklinėmis įstaigomis (bendras kūrybinių darbų projektas ,,Pailsėk, mamyte“ ir kt.veikla), Tauragės apskrities policija (paskaitėlės vaikams), Muzikos mokykla (muzikos dienos organizavimas), Moksleivių kūrybos centru, Tauragės B.Baltrušaitytės biblioteka ir Radviliškio lopšeliu-darželiu ,,Žvaigždutė“, Gruzijos privačiu darželiu ,,Šarapani“. |
| 2.4. Edukaciniai renginiai tėvams | Paskaitos tėvams, tėvų švietimas (skaičius) | 5 | Lopšelyje-darželyje organizuoti susirinkimai : ,,Sėkminga vaiko adaptacija darželyje“ ( dalyvavo 75 proc. tėvų), ,,Priešmokyklinio ugdymo aktualijos“ (dalyvavo 59 proc. tėvų), grupių tėvų susirinkimai : ,,Pedagogų ir tėvų veiklos dermė skatinant vaiko pasiekimų augimą“ (tėvų aktyvumas – 73 proc.) bei logopedo ir psichologo konsultacijos tėvams. |

**3 uždavinys – užtikrinti saugias, šiuolaikiškas ugdymo sąlygas.**

|  |  |  |  |
| --- | --- | --- | --- |
| **Veiklos pavadinimas** | **Proceso vertinimo kriterijus**  | **Planuota reikš****mė** | **Įstaigoje pasiektas realus rezultatas** |
| 3.1. Naujų edukacinių erdvių įrengimas. | Edukacinės erdvės kieme (skaičius) | 2 | 1. Atnaujinta kiemo danga (išklota trinkelėmis) suteikė galimybę efektyviau išnaudoti įvažiavimo aikštę aktyviai vaikų veiklai – važinėjimuisi dviratukais, paspirtukais, triratukais, mašinėlėmis. 2. Įrengtas pėdų relaksacijai skirtas ,,Basakojų takelis“ pagal Kneipo sveikatingumo terapijos metodiką.3. Pastatyti 2 stacionarūs krepšinio stovai. |
| Edukacinės erdvės viduje (skaičius) | 2 | 1. Įrengta sensorinė sienelė koridoriuje, kurios tikslas ne tik papuošti sieną, bet ir leisti vaikams įgyti tam tikrų įgūdžių.2. Salėje sumontuota inovatyvi priemonė - interaktyvios grindys su 60 žaidimų, kurie skirti lavinti vaikų judesių koordinaciją bei loginį mąstymą. 3. Vienoje grupėje atliktas remontas, atnaujintos visos erdvės: žaidimų kambarys, miegamasis , rūbinė. |
| 3.2. Grupių aprūpinimas IKT. | Multimedių įrengimas ankstyvojo amžiaus grupėse (skaičius) | 3 | Visos grupės (100 proc.) aprūpintos multimediomis. |
| 3.3.Grupių aprūpinimas ugdymo priemonėmis |  Žaislų ir žaidimų įsigijimas (lėšos) | 5000 | Ugdymo priemonės įsigytos iš mokinio krepšelio lėšų pagal Ikimokyklinio ir priešmokyklinio ugdymo programas už 11924 Eur. ir iš spec.lėšų už 7088 Eur. Iš viso kiemo ir grupių įrangai, žaislams, kitoms ugdymo priemonėms skirta 19012 Eur. |

1. **Lopšelio-darželio ugdymo turinio vadyba.**

2017 m. įstaigoje ikimokyklinio ugdymo turinys įgyvendinamas pagal Ikimokyklinio ugdymo programą ,,Kodėlčiukų žingsneliai“, priešmokyklinis ugdymas – pagal Priešmokyklinio ugdymo bendrąją programą. Sėkmingai veikia parengtos ilgalaikio ir trumpalaikio ugdymo turinio planavimo, ugdytinių pažangos ir pasiekimų vertinimo formos e-dienyne ,,Mūsų darželis“. Mokslo metų pradžioje patvirtintas ,,Tauragės lopšelio-darželio ,,Kodėlčius“ priešmokyklinio ugdymo organizavimo aprašas“, ,,Kūno kultūros ir mankštos organizavimo tvarka“, ,,Smurto ir patyčių prevencijos ir intervencijos vykdymo tvarkos aprašas“. Priešmokyklinės ir penkiamečių grupės dirba naudodamos ugdymo priemonių komplektus ,,OPA PA“. 5 metų vaikų grupėse vykdomas respublikinis projektas ,,Žaidimai moko“.

1. **Lopšelio-darželio edukacinių aplinkų kūrimas ir tobulinimas.**

2017 m. buvo stengiamasi sudaryti kuo daugiau galimybių patirti ugdymosi būdus įvairiose erdvėse: bibliotekoje, gamtoje, mieste, ūkininko sodyboje. Iš viso organizuota 20 išvykų, ekskursijų, edukacinių programų. 2017 m. buvo tobulinamos lopšelio-darželio kiemo ir vidaus erdvės: visos grupės aprūpintos multimediomis, kiekviena grupė įsigijo naujų žaislų, žaidimų, ugdymo priemonių, įrengtos 3 naujos edukacinės erdvės kieme ir 2 – viduje ( žr. į 3 skyrių). Atliktas remontas 11 grupėje.

1. **Lopšelio-darželio darbuotojų kompetencijos ir kvalifikacijos tobulinimas.**

 Kvalifikacijos kėlimui iš mokinio krepšelio lėšų buvo skirta 814 Eur., iš biudžeto lėšų 691 Eur. Kadangi pedagogams seminarų ir kursų lankymas ugdymo proceso metu sudaro nemažų sunkumų (vienas iš jų: išleisti pedagogus į seminarą, paliekant vaikus tik auklėtojo padėjėjai), tai buvo ieškota alternatyvių mokymosi ir kvalifikacijos kėlimo būdų. 2017 m. įgyvendintas naujas mokymosi modelis pedagogams – kompetencijų tobulinimas nuotoliniu būdu. Iš VšĮ ,,Gyvenimo Universitetas LT“ lopšelis-darželis įsigijo ( 240 eurų) video platformos paketą, kuriame įdiegta 40 akredituotų mokymų. Privalumas: sutaupyta lėšų (apie 1000 Eurų), didelė pasirinkimo galimybė, sudarytos sąlygos mokytis tinkamu laiku ir tempu. Apklausos duomenimis, visi pedagogai (100 proc.) vertino šį mokymosi būdą gerai arba labai gerai. Iš viso išklausyta 1140 val. įvairių mokymų, iš jų 835 val. – nuotoliniu būdu. Šių nuotoliniu būdu įgytų kompetencijų sklaida numatyta 2018 m. Kvalifikaciją tobulino ir kiti lopšelio-darželio darbuotojai: auklėtojų padėjėjos išklausė seminarą įstaigoje ,,Vaikų esminiai poreikiai ir kaip į juos atsiliepti“, administracijos darbuotojai tobulinosi šiuose seminaruose:

|  |  |  |
| --- | --- | --- |
| J. Krakienė(vyr.buhalterė) | 1. Seminaras „Duomenų pateikimas į VSAKIS“2. Seminaras „Biudžetinių įstaigų darbo apmokėjimo reforma“3. Seminaras „Darbo santykių pokyčiai viešajame sektoriuje“4. Seminaras „VSAFAS ir kitų teisės aktų pasikeitimas per 2017 m.“ | 8 val.6 val.6 val.8 val. |
| L. Stirbienė(sekretorė) | 1. Seminaras „Švietimo įstaigų elektroninių dokumentų valdymo aktualijos, praktika, dokumentų valdymo sistemos IDAMAS“ | 6 val. |
| M. Albrechtas(pavaduotojas ūkio reikalams) | 1. „Darbuotojų saugos ir sveikatos žinių tikrinimo“ (išlaikytas testas)2. „Priešgaisrinė sauga“ 3. Mokymai „Naujasis viešųjų pirkimų įstatymas ir Mažos vertės pirkimai“ | 16 val.8 val.6 val. |
| N. Šveikauskienė(sveikatos priežiūros specialistė) | 1. Konferencija „Lyderystė sveikatai – sveikata lyderystei“2. Konferencija „Tarpžinybinis bendradarbiavimas – būdas siekti geresnės vaikų sveikatos“3. Mokymai „Maisto saugos valdymas maisto tvarkymo subjektuose. Kontrolės procedūros, efektyvios trūkumų šalinimo priemonės, poveikio priemonės“4. Seminaras „Ankstyvos mitybos svarba ilgalaikei sveikatai“ | 6 val.6 val.6 val.4 val. |

Direktorė Lina Kymantienė 2017 m. tobulino kvalifikaciją tokiuose renginiuose: seminare ,,Efektyvus profesinis bendravimas. Kaip bendrauti su ,,sunkiu“ klientu“, mokymuose ,,Personalo formavimo iššūkiai šiandienos darbo rinkoje“, konferencijoje ,,Socialinis ir emocinis ugdymas Lietuvoje: bendruomenės galia“ bei ,,Gera mokykla Lietuvai: kryptys ir darbai“, seminare ,,Viešieji pirkimai: 2017 m. didieji pasikeitimai“, ,,Praktinis naujojo darbo kodekso taikymas“, ,,Naujoji valstybės ir savivaldybių įstaigų darbuotojų apmokėjimo tvarka“, ,,Švietimo įstaigų elektroninių dokumentų valdymo aktualijos, praktika, esminiai aspektai“, ,,Vadybiniai sprendimai adaptuojant mokyklos veiklos kokybės įsivertinimo rodiklių sistemą ikimokyklinėje įstaigoje“, ,,Pedagogų kvalifikacijos tobulinimo sistema mokykloje“, ,,Mokytojos vertinimas ir duomenų panaudojimas mokytojo veiklai tobulinti“. Taip pat direktorė dalijosi gerąja patirtimi tarptautinėje konferencijoje ,,Lietuvos ir Gruzijos švietimo sistema: situacija, problemos, perspektyvos“, skaitė pranešimą tema ,,Ikimokyklinio ugdymo ypatumai Tauragėje. Patirties apžvalga ir sėkmės formulės, problematika ir sprendimo būdai“ bei Tauragės PMMC organizuotoje rajono ugdymo įstaigų parodoje ,,Sėkminga pamoka – gerosios patirties sklaida“.

1. **Lopšelio-darželio išteklių administravimas ir valdymas.**

Lopšelis-darželis finansuojamas iš mokinio krepšelio lėšų, savivaldybės biudžeto lėšų, lėšų gaunamų už teikiamas paslaugas (spec. programų lėšos) ir kitų šaltinių. 2017 m. finansiniai prioritetai buvo teikiami vaikų ugdymo sąlygų gerinimui ( kiemo ir vidaus naujų edukacinių erdvių įrengimui, vienos grupės remontui, kiemo dangos atnaujinimui) . Gyventojų 2 proc. paramos ir labdaros lėšos 2017 m. buvo naudotos ugdymo grupių materialinei bazei turtinti. Mokinio krepšelio lėšos naudojamos metodikoje nurodytoms reikmėms. 2017 m. pradžioje pedagogams taikyti vidutiniai tarifinio atlygio koeficientai, o nuo 2017 m rugsėjo 1 d. – maksimalūs. Nors mokymo aplinkos lėšos buvo skirtos vienuolikai su puse mėnesio, įstaigai pavyko baigti metus be kreditorinių įsiskolinimų. Materialiniai ir finansiniai ištekliai valdomi pagal lopšelio-darželio finansų apskaitos politiką, patvirtintą 2015 m. birželio 1 d. direktoriaus įsakymu Nr. V-56A. Už materialinių ir finansinių išteklių panaudojimą lopšelio-darželio direktorius atsiskaito įstaigos tarybai.

1. **Lopšelio-darželio veiklos kokybės įsivertinimo organizavimas ir rezultatai.**

Lopšelio-darželio 2017 m. veiklos įsivertinimas buvo atliekamas pagal 2005 m. ŠMM patvirtintą ,,Ikimokyklinio ugdymo mokyklos vidaus audito metodiką“. Direktoriaus įsakymu paskirta darbo grupė įvertino pagalbinį rodiklį 4.2.1. ,,Individualių vaiko saugumo, emocinių, fizinių ir socialinių poreikių tenkinimas“. Rodiklio įvertinimui pasirinkti metodai: tėvų ir pedagogų anketavimas, interviu su vaikais, adaptacijos lentelių bei kitų dokumentų analizė, fokus grupė ( su tėvais). Individualių vaiko poreikių tenkinimas įvertintas 3 lygiu, nes tėvai ir pedagogai gerai įvertino darželį fiziniu ir emociniu aspektu. Numatyti tobulinimo žingsniai: reikalingos papildomos investicijos į lauko aplinkos įrengimus, aktyvinti vaikų maitinimo priežiūros kontrolę, plėsti papildomo ugdymo paslaugas, tobulinti socialinių ir psichologinių poreikių nustatymo ir pagalbos teikimo sistemą. Šiuos tobulinimo žingsnius nutarta įtraukti į 2018 m. veiklos planą. Kadangi ikimokyklinio ugdymo mokyklos audito metodika yra pasenusi, tai 2017 m. veiklos įsivertinimo darbo grupė parengė Tauragės lopšelio-darželio ,,Kodėlčius“ veiklos kokybės įsivertinimo aprašą, kurio pagrindas bendrojo lavinimo mokyklų veiklos kokybės įsivertinimo metodika.

1. **Atlikti kontroliuojančių institucijų patikrinimai.**

|  |  |  |  |  |
| --- | --- | --- | --- | --- |
| Eil. Nr. | Tikrintojo vardas, pavardė, pareigos | Tikrinimo data | Tikrinimo objektas | Tikrinimo rezultatai, išvados |
| 1. | Kostė Čiapienė, Tauragės rajono savivaldybės kontrolės ir audito tarnybos kontrolierė; Raimonda Jurgutytė-Skirmantė, vyriausioji specialistė. | 2017 m. I pusmetis | Tauragės lopšelio-darželio ,,Kodėlčius“ 2016 m. biudžeto vykdymo ir finansinių ataskaitų rinkinių duomenų tikrumas ir teisingumas. | Tauragės rajono savivaldybės kontrolės ir audito tarnybos 2017-06-19 ataskaita Nr.AP-9 ,,Dėl Tauragės lopšelyje-darželyje ,,Kodėlčius“ atlikto finansinio ir teisėtumo audito procedūrų rezultatų“ Rekomendacijų planas įgyvendintas. |
| 2. | Rima Jonikienė, Tauragės rajono savivaldybės administracijos centralizuotos vidaus audito tarnybos vedėja. | 2017 m. gegužės mėn. | Tauragės rajono savivaldybės biudžetinėse įstaigose dirbančių antraeilėse pareigose darbuotojų įdarbinimas (atitikimas teisės aktų reikalavimams) | Tauragės rajono savivaldybės administracijos centralizuotos vidaus audito tarnybos 2017-05-23 pažyma Nr.102-4 ,,Vidaus audito ataskaita dėl Tauragės rajono savivaldybės biudžetinėse įstaigose, darbuotojų dirbančių antraeilėse pareigose“. Trūkumai pašalinti. |

1. **Svarbiausi pasiekimai.**

2017 metai lopšeliui-darželiui ,,Kodėlčius“ buvo sėkmingi: aktyviai dalyvauta įvairiuose konkursuose ir projektuose:

**10.1.** Tapome nugalėtojais Lietuvos Respublikos Prezidentės Dalios Grybauskaitės akcijos ,,Vasario 16-ąją švęsk linksmai ir išradingai“ (įteikta LR vėliava Prezidentūroje).

**10.2.** Apdovanoti LR Sveikatos apsaugos ministro Aurelijaus Verygos padėkos raštu už puikų pasirodymą iniciatyvoje ,,Švarių rankų šokis“ ( 8 grupė dalyvavo apdovanojimo renginyje Vilniuje).

**10.3.** Sėkmingai dalyvavome Suomijos projekte ,,StarT“( priešmokyklinių grupių vaikams ir pedagogams įteikti Suomijos Luma centro direktoriaus Maija Aksela sertifikatai).

**10.4.** I vieta ,,Lietuvos mažųjų žaidynės“ 1-ame etape

 II vieta ,,Lietuvos mažųjų žaidynės“ 2-ame etape.

**10.5.** II vieta respublikiniame piešinių konkurse ,,Lietuvos vaikų balsas“ (apdovanojimas įteiktas LR seime).

**10.6.** Sėkmė lydėjo ir kituose 9-iuose respublikiniuose piešinių konkursuose (vaikams ir pedagogams įteiktos padėkos).

**10.7.** Įteiktas apdovanojimas už aktyvų dalyvavimą Tauragės apskrities futbolo federacijos renginiuose.

**10.8.**Buvome iniciatoriais kūrybinių darbų projekto ,,Pailsėk, mamyte“. Dekoruotų kėdžių paroda eksponuota miesto aikštėje.

**10.9.** Lopšelio-darželio tėvų iniciatyvos dėka pasodinome 300 pušaičių Tauragės girininkijoje.

**10.10.** Aktyviai dalyvavome JGI savanorystės projekte ,,Atrask save“.

1. **Problemos.**
2. Reikalinga lopšelio-darželio renovacija, nes pastatas blogos būklės ir energiškai neefektyvus.
3. Ugdymo kokybę neigiamai įtakoja per didelis vaikų skaičius grupėse.
4. Reikalingas virtuvės kapitalinis remontas.
5. Per mažas etatų skaičius, skirtas socialiniam pedagogui ir psichologui.

Direktorė Lina Kymantienė